La grande guerra
La grande guerra () je italijansko-francuska crno-bijela ratna filmska komedija snimljena 1959. u režiji Marija Monicellija. Radnja, djelomično inspirirana Maupassantovom novelom Dva prijatelja, je smještena na italijansku frontu u Prvom svjetskom ratu. Protagonisti, koje tumače Alberto Sordi i Vittorio Gassman, su dva muškarca različitog karaktera ili porijekla, ali koji dijele nedostatak bilo kakvog idealizma i želje za ozbiljnom borbom i žrtvovanjem kada sticajem okolnosti budu regrutirani i završe kao suborci. La grande guerra se odlikovala za italijansku kinematografiju dotada nezamislivo negativnim pristupom prema Prvom svjetskom ratu, odnosno otklonom od tada obaveznog prikazivanja italijanskih vojnika kao herojskih pobjednika. Film je premijerno prikazan na venecijanskoj Mostri gdje je imponirao miješanjem humora sa realističkim prikazom ratnih strahota, te je podijelio Zlatni lav sa filmom General Della Rovere.

Uloge
 Alberto Sordi: Oreste Jacovacci
 Vittorio Gassman: Giovanni Busacca
 Silvana Mangano: Costantina
 Folco Lulli: Bordin
 Bernard Blier: Kapetan Castelli
 Romolo Valli: Poručnik Gallina
 Vittorio Sanipoli: Major Venturi
 Nicola Arigliano: Giardino
 Geronimo Meynier: Kurir
 Mario Valdemarin: Lorenzi
 Elsa Vazzoler: Bordinova supruga
 Tiberio Murgia: Rosario Nicotra
 Livio Lorenzon: Narednik Barriferri
 Ferruccio Amendola: De Concini
 Gianni Baghino: Vojnik
 Carlo D'Angelo: Kapetan Ferri
 Achille Compagnoni: Kapelan
 Luigi Fainelli: Giacomazzi
 Marcello Giorda: General
 Tiberio Mitri: Mandich
 Gérard Herter: Austrijski kapetan
 Guido Celano: Italijanski major

Vanjske veze
 

Italijanski filmovi
Francuski filmovi
Ratni filmovi
Filmske komedije
Filmovi o Prvom svjetskom ratu
Authority control 2